Hüt isch widrmol e richtig guete gsi! Zumene richtig guete tag ghört richtig guets wätter, e fantastischi landschaft cooli begegnige und e chüele cider als "belohnig" am änd vom tag.  D sunne het sich scho am morge zeigt, in däm si eus ins zält gschunne het. Mit em sunnige wättr het is au d landschaft mit dene felsige bärge um d fjord und denä typische  farbige holzhüsli, widr mol zum schtuune brocht. Denn hei mer mehreri velofahrer troffe, unter anderem zwei französinne, wo vo trondheim richtig nordkapp untrwäx si. Als letschts hei mer bi dr suechi nach emä camp eine gfrogt, öb mer uf sim land chöne s zält ufstelle. Näbscht eme fründliche "uf jede fall" het er eus au no campingschtüel brocht. So lot sich dr cider no herrlicher gniesse!!    Morn erreiche mer bodø. Denn entscheide mer eus, öb mer e dag bliebe, odr diräkt uf d lofote gönge...